বানিয়াচং প্রতিনিধি ॥ বানিয়াচঙ্গ মাদকদ্রব্যের অপব্যবহার ও অবৈধ পাচার বিরোধী আন্তর্জাতিক দিবস উপলক্ষে এক আলোচনা সভা অনুষ্ঠিত হয়েছে। গতকাল শুক্রবার বিকাল ৩ ঘটিকায় বানিয়াচঙ্গ সদর দক্ষিণ পশ্চিম ইউ.পি কমপ্লেক্স মিলনায়তনে অনুষ্ঠিত আলোচনা সভায় সভাপতিত্ব করেন ইউ.পি চেয়ারম্যান মুক্তিযোদ্ধা মোহাম্মদ আলী মমিন। একজন মাদকাসক্ত, একটি সমাজ ধ্বংসের জন্য যথেষ্ট এবং মাদকমুক্ত অর্থবহ জীবন, সমাজ ও সত্ত্বার বিকাশ নিশ্চিত করার আহবান জানিয়ে বক্তৃতা করেন মুক্তিযোদ্ধা জালাল উদ্দিন ময়না, কামরুল হাসান, আব্দুর রহিম, জয়নাল আবেদীন, টিসি বুলবুল ধর, ইউ.পি উদ্যোক্তা আনছার আলী প্রমুখ। সভায় সভাপতি মুক্তিযোদ্ধা মোহাম্মদ আলী মমিন বলেন, বানিয়াচঙ্গে ভবিষ্যৎ প্রজন্মকে মাদকের আগ্রাসন থেকে মুক্ত করার জন্য মাদক দ্রব্য নিয়ন্ত্রণ আইন কঠোর ভাবে প্রয়োগের পাশাপাশি মাদকের অপব্যবহারের বিরুদ্ধে সামাজিক আন্দোলন গড়ে ...